Clydebank
Store norske leksikon,Geografi,Verdens geografi,Europa,Storbritannia og Nord-Irlands geografi
Clydebank er en by i Skottland i Storbritannia, som ligger i Dunbartonshire ved elven Clyde, og inngår i byregionen Clydeside omkring Glasgow. Byen hadde 26 740 innbyggere ved folketellingen i 2011.
Historie Clydebank var opprinnelig et landbruksområde, men fra 1870-tallet og videre framover vokste byen som sentrum for skipsbygging og tungindustri. Handelen i Glasgow hadde vokst og det ble behov for større kaiområder. Skipsverftene var tidligere blant de viktigste i Storbritannia, og her har flere av verdens største skip blitt bygd, med passasjerskipet Queen Elizabeth II fra 1967 som det mest kjente. Virksomheten ble etter hvert sterkt redusert, og begrenset seg til bygging av borerigger og annet utstyr til oljeindustrien, for så å stoppe helt opp i 2001.Fabrikasjonen av symaskinen Singer var en gang verdens største i sitt slag, med rundt 16 000 ansatte, men produksjonen opphørte i 1980 og fabrikken revet i 1998.Clydebank ble sterkt skadet av tyskernes bombing under andre verdenskrig. Les mer i Store norske leksikon Storbritannias geografi